Αρχηγείο Τακτικής Αεροπορίας

Το Αρχηγείο Τακτικής Αεροπορίας (ATA) είναι το αρχηγείο του επιχειρησιακού τομέα της Πολεμικής Αεροπορίας και υπάγεται στο Γενικό Επιτελείο Αεροπορίας (ΓΕΑ). Ιδρύθηκε το 1952 και έχει έδρα την πόλη της Λάρισας. Έχει την ευθύνη εποπτείας για την παροχή έγκαιρης προειδοποίησης στην αεράμυνα της Ελλάδος και την άμεση επιχειρησιακή ετοιμότητα και μαχητική ικανότητα.

 Το Αρχηγείο Τακτικής Αεροπορίας ιδρύθηκε το 1952 με το βασιλικό διάταγμα 46 της 30-4-1952. Τον Ιούνιο του 1952 συμμετέχει στις πρώτες Εθνικές και Νατοϊκές ασκήσεις. Το 1953 μετονομάζεται σε 28ο ΑΤΑ και μεταφέρει την έδρα του στην σημερινή θέση όπου και λειτουργεί ανελλιπώς. Το 1968 το 28ο ΑΤΑ μετονομάστηκε σε 28η Τακτική Αεροπορική Διοίκηση. Το 1970 έχουμε ξανά αλλαγή της ονομασίας, από 28η Τακτική Αεροπορική Διοίκηση μετονομάζεται σε 28η Τακτική Αεροπορική Δύναμη. Για άλλη μια φορά το 1977 έχουμε αλλαγή ονομασίας σε 28ο Αρχηγείο Τακτικής Αεροπορικής Δύναμης. Το 1979 αφαιρείται το αριθμητικό πρόθεμα και μένει ως ΑΤΑΔ. το 1984 έχουμε την σημερινή ονομασία Αρχηγείο Τακτικής Αεροπορίας (ΑΤΑ). Όλα αυτά τα χρόνια ο εκσυγχρονισμός του αρχηγείου είναι διαρκής, διαθέτει έξι πτέρυγες μάχης και 8 σμηναρχίες μάχης. Το Αρχηγείο Τακτικής Αεροπορίας (ΑΤΑ), είναι Μείζων Επιχειρησιακός Σχηματισμός (ΜΕΣ), με αποστολή την προάσπιση των κυριαρχικών δικαιωμάτων, τη διασφάλιση της Αεράμυνας της χώρας, την απόκτηση και διατήρηση του απαιτούμενου βαθμού Αεροπορικού Ελέγχου στην περιοχή επιχειρήσεων, την εξασφάλιση δυνατότητας επιχειρήσεων στον ευρύτερο χώρο της ανατολικής Μεσογείου και την υποστήριξη των άλλων Κλάδων των ΕΔ στην προσπάθειά τους για την εξασφάλιση των εθνικών εδαφών και τη μεταφορά του πολέμου στο εχθρικό έδαφος. Το Αρχηγείο Τακτικής Αεροπορίας είναι οργανωμένο σε Κλάδους και Διευθύνσεις, επικεφαλής των οποίων είναι ο Αρχηγός Τακτικής Αεροπορίας (Α/ΤΑ) και ο οποίος ασκεί τα καθήκοντά του με τη βοήθεια του Επιτελικού του Γραφείου. Στον Α/ΤΑ υπάγονται ο Υπαρχηγός, το Εθνικό Κέντρο Αεροπορικών Επιχειρήσεων (ΕΚΑΕ), το Γραφείο Νομικού Συμβούλου, η Διεύθυνση Ασφάλειας Πτήσεων και Εδάφους (ΔΑΠΕ) και οι Μονάδες του ΑΤΑ. Στον Υπαρχηγό ΑΤΑ υπάγονται ο Επιτελάρχης, το Ελεγκτήριο Δαπανών Λάρισας και ο Φορέας Αξιολογήσεων Ελέγχου, ο οποίος αποτελείται από τις Διευθύνσεις Αξιολογήσεων-Επιθεωρήσεων, Τυποποίησης – Αξιολόγησης και Ελέγχου Οικονομικής Μέριμνας. Στον Επιτελάρχη υπάγονται το Υπαρχείο ΕΤΝΑ-ΝΑΤΟ, η Γενική Γραμματεία, το Κέντρο Μηχανογράφησης, η Μοίρα ΑΤΑ, το Περιφερειακό Μετεωρολογικό Κέντρο, το Δημόσιο Στρατιωτικό Ταμείο Λάρισας, η Διεύθυνση Οικονομικών Υπηρεσιών Αεροπορική Βάση Λάρισας καθώς και οι Κλάδοι, με τις Διευθύνσεις και τα Τμήματα που τους απαρτίζουν. Οι Κλάδοι του ΑΤΑ είναι οι εξής : Ο Α΄ Κλάδος (Επιχειρήσεις), ο οποίος αποτελείται από τις Διευθύνσεις: Α1 (Επιχειρησιακή Σχεδίαση – Επιχειρήσεις), Α3 (Ασκήσεις – Συμμαχικές Υποθέσεις), Α4 (Αεράμυνα – Επιβίωση) και Α7 (Πληροφορίες – Ασφάλεια). Ο Β΄ Κλάδος (Προσωπικό – Εκπαίδευση), ο οποίος αποτελείται από τις Διευθύνσεις: Β1 (Στρατιωτικό Προσωπικό – Μέριμνα Προσωπικού), Β2 (Εκπαίδευση) και Β5 (Πολιτικό Προσωπικό). Ο Γ΄ Κλάδος (Υποστήριξη), ο οποίος αποτελείται από τις Διευθύνσεις: Γ1 (Αεροσκάφη – Μέσα), Γ2 (Εγκαταστάσεις), Γ3 (Οικονομικό), Γ4 (Επικοινωνίες – Πληροφορική & Ηλεκτρονικά Μέσα) και Γ7 (Εφοδιασμός).Στο ΑΤΑ υπάγονται οι ακόλουθες Μονάδες – Υπηρεσίες :Το Αρχηγείο Τακτικής Αεροπορίας είναι οργανωμένο ως εξής: Εθνικό Κέντρο Αεροπορικών Επιχειρήσεων (ΑΤΑ/ΕΚΑΕ) : 1ο AKE (Αεροπορικό Κέντρο Ελέγχου - Πτέρυγα Συστήματος Αεροπορικού Ελέγχου) 2ο ΑΚΕ (Αεροπορικό Κέντρο Ελέγχου - Πτέρυγα Συστήματος Αεροπορικού Ελέγχου)Πτέρυγες Μάχης - Αεράμυνας 110 Πτέρυγα Μάχης (110 ΠΜ) 111 Πτέρυγα Μάχης (111 ΠΜ) 114 Πτέρυγα Μάχης (114 ΠΜ) 115 Πτέρυγα Μάχης (115 ΠΜ) 116 Πτέρυγα Μάχης (116 ΠΜ) 117 Πτέρυγα Μάχης (117 ΠΜ) 350 Πτέρυγα Κατευθυνομένων Βλημάτων (ΠΚΒ) Κέντρο Αεροπορικής Τακτικής Σχολείο Όπλων Τακτικής Σχολείο Επιχειρήσεων Αέρος-Επιφανείας Σχολείο Ηλεκτρονικού Πολέμου Διακλαδικό Σχολείο Ηλεκτρονικού Πολέμου Μοίρα Τακτικής Υποστήριξης Σμηναρχίες Μάχης 130 Σμηναρχία Μάχης 133 Σμηναρχία Μάχης 135 Σμηναρχία Μάχης 140 Σμηναρχία Επιχειρησιακών Πληροφοριών-Ηλεκτρονικού Πολέμου (ΣΕΠΗΠ) Μονάδες Αεράμυνας Συστήματος Αεροπορικού Ελέγχου (ΣΑΕ) 1 Μοίρα Σταθμού Ελέγχου και Προειδοποίησης (1ΜΣΕΠ) 2 Μοίρα Σταθμού Ελέγχου και Προειδοποίησης (2ΜΣΕΠ) 3 Μοίρα Σταθμού Ελέγχου και Προειδοποίησης (3ΜΣΕΠ) 4 Μοίρα Σταθμού Ελέγχου και Προειδοποίησης (4ΜΣΕΠ) 5 Μοίρα Σταθμού Ελέγχου και Προειδοποίησης (5ΜΣΕΠ) 6 Μοίρα Σταθμού Ελέγχου και Προειδοποίησης (6ΜΣΕΠ) 7 Μοίρα Σταθμού Ελέγχου και Προειδοποίησης (7ΜΣΕΠ) 8 Μοίρα Σταθμού Ελέγχου και Προειδοποίησης (8ΜΣΕΠ) 9 Μοίρα Σταθμού Ελέγχου και Προειδοποίησης (9ΜΣΕΠ) 10 Μοίρα Σταθμού Ελέγχου και Προειδοποίησης (10ΜΣΕΠ) 11 Μοίρα Σταθμού Ελέγχου και Προειδοποίησης (11ΜΣΕΠ) 380 Μοίρα ΑΣΕΠΕ (Αεροφερόμενου Συστήματος Έγκαιρης Προειδοποίησης & Ελέγχου) Λοιπές Μονάδες Μικτό Αεροφωτογραφικό Κέντρο (ΜΑΦΚ) εντός του Κέντρου λειτουργούν Σχολείο Εκπαίδευσης Φωτοερμηνίας και Σχολείο Εκπαίδευσης Φωτογραφίας Συγκρότηση Κέντρου Ετοιμότητας Διασποράς Αεροπορίας (ΚΕΔΑ/ΣΚΟΤΙΝΑΣ) Κέντρο Ενημέρωσης Αεράμυνας (Κ.ΕΝ.Α) βρίσκεται στις εγκαταστάσεις της ΥΠΑ στο Ελληνικό. Περιφερειακό Μετεωρολογικό Κέντρο Κέντρο Εκπαίδευσης Ενόργανης Πτήσης (ΚΕΕΠ) Αεροπορικό Απόσπασμα Ιωαννίνων (Α/Απ Ιωαννίνων) Αεροπορικό Απόσπασμα Κοζάνης (Α/Απ Κοζάνης) Αεροπορικό Απόσπασμα Καρπάθου (Α/Απ Καρπάθου) Αεροπορικό Απόσπασμα Χρυσούπολης (Α/Απ Χρυσούπολης) Μονάδα Υποστήριξης FOB AKTION Ελληνική Αεροπορία Περιοδικό Πτήση, τεύχος 146 έτος 1997